Татарстан егете хезмәт иткән хәрби частьта хокук бозулар ачыкланмаган

	Хокук саклау органнары һәм Көнбатыш хәрби округы штабы комиссиясе Мәскәү өлкәсендә хәрби хезмәт узган егетнең үз теләге белән хәрби частьтән китүе очрагын тикшерә, дип хәбәр итә Көнбатыш хәрби округы матбугат хезмәте. 15 ноябрьдә 25 яшьлек егет хәрби частьне рөхсәтсез ташлап чыгып, әти-әнисе янына Казанга кайтып киткән. 	 Аның сүзләренчә, хезмәт урыныннан ул бергә хезмәт иткән хәрбиләрнең мәсхәрәләүләренә түзә алмаганга качкан. Әмма тикшерү анда хәрби хезмәткәрләр арасында устав кагыйдәләре бозылуын ачыкламаган.

Частьтән качкан солдан егет армиядә хезмәт итүдән баш тартмавын белдергән, калган срокны ул яшәү урыны буенча хезмәт итеп бетерергә теләвен әйткән. Бүген язган идек: Армиядә хезмәт иткән Татарстан егете мәсхәрәгә түзә алмыйча частьтән киткән 
	---	
Татар-информ

	№ --- | 17.11.2016	


